Source: https://www.ladce.sk/opatrenia-od-25-marca-2020-povinne-nosenie-rusok/
Timestamp: 2020-08-11 21:04:34+00:00
Document Index: 16279405

Matched Legal Cases: ['§ 5', '§ 48', '§ 48', '§ 7', '§ 8', 'čl. 5', '§ 2', '§ 7', '§ 17', '§ 20', '§ 25']

Opatrenia od 25. marca 2020 - povinné nosenie rúšok | Ladce.sk
Ako ty ľúbiš tak budeš aj ty ľúbený. Ako ty ničíš, tak budeš aj ty zničený.
Úvod>Koronavírus INFO>Opatrenia Úradu verejného zdravotníctva SR>Opatrenia ÚVZSR s účinnosťou od 25. marca 2020 (zatvorenie v nedeľu, nosenie rúšok)>Opatrenia od 25. marca 2020 - povinné nosenie rúšok
Opatrenie Úradu verejného zdravotníctva Sl~venskej republiky pri ohrození verejného zdravia
Úrad verejného zdravotníctva Slovenskej republiky ako príslušný orgán podľa § 5 ods. 4 písm. h) zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov (ďalej len "zákon č. 355/2007 Z. z.") z dôvodu vyhlásenia mimoriadnej situácie na území Slovenskej republiky vládou Slovenskej republiky uznesením vlády Slovenskej republiky č. 111 z 11.03.2020, pandémie ochorenia COVID-19 vyhlásenej dňa 11. 03. 2020 generálnym riaditeľom Svetovej zdravotníckej, na základe záverov z rokovania Ústredného krízového štábu zo dňa 23. marca 2020 podľa § 48 ods. 4 písm. c), § 48 ods. 5 písm. e) zákona č. 355/2007 Z. z., § 7, 20 a 25 zákona č. 4211994 Z. z. o civilnej ochrane obyvateľstva v znení neskorších predpisov (ďalej len "zákon č. 42/1994 Z. z.") nariaďuje nasledovné
Vláda Slovenskej republiky vyhlásila podľa § 8 zákona Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov počnúc dňom 12.03.2020 od 6:00 hod. mimoriadnu situáciu z dôvodu ohrozenia verejného zdravia II. stupňa a vyhlásila na postihnutom území Slovenskej republiky núdzový stav podľa čl. 5 ústavného zákona č. 227/2002 Z. z. o bezpečnosti štátu v čase vojny, vojnového stavu, 1 výnimočného stavu a núdzového stavu v znení neskorších predpisov s účinnosťou od 19. marca 2020. Generálny riaditeľ Svetovej zdravotníckej organizácie vyhlásil dňa ll. 3. 2020 pandémiu ochorenia COVID-19.
Ústredný krízový štáb Slovenskej republiky na svojom zasadnutí dňa 23. marca 2020 uložil hlavnému hygienikovi Slovenskej republiky vydať uvedené opatrenie na predchádzanie šírenia prenosného ochorenia a civilnej ochrany obyvateľstva. Toto opatrenie je jedným z dôležitých nástrojov na zamedzenie šírenia ochorení COVID-19 spôsobených koronavírusom (SARS-CoV-2) v Slovenskej republike. Podľa § 2 ods. 2 zákona č. 42/1994 Z. z. poslaním civilnej ochrany je v rozsahu ustanovenom týmto zákonom chrániť život, zdravie a majetok a utvárať podmienky na prežitie pri mimoriadnych udalostiach a počas vyhlásenej mimoriadnej situácie. Podľa § 7 zákona č. 42/1994 Z. z. za plnenie úloh civilnej ochrany zodpovedá v rozsahu ustanovenom týmto zákonom vláda, ministerstvá, ostatné ústredné orgány štátnej správy, iné ústredné štátne orgány, okresné úrady, samosprávne kraje, obce, právnické osoby a fyzické osoby; pri plnení týchto úloh spolupracujú v rozsahu ustanovenom týmto zákonom s obdobnými inštitúciami iných štátov.
Podľa § 17 zákona č. 42/1994 Z. z. fyzická osoba má právo na včasné varovanie pred hroziacim nebezpečenstvom, na evakuáciu a ukrytie a na informácie o spôsobe ochrany, na bezprostrednú pomoc pri ohrození života, zdravia a majetku. Podľa § 20 zákona č. 42/1994 Z. z. osoba, ktorá nie je zaviazaná účasťou na civilnej ochrane a na jej príprave podľa tohto zákona alebo iných zákonov, je v prípadoch mimoriadnej udalosti povinná primerane svojmu veku a zdravotnému stavu spolupracovať v súčinnosti s inými osobami v civilnej ochrane a možno jej v záujme ochrany života, zdravia a majetku uložiť obmedzenia a vyžadovať poskytnutie vecných prostriedkov potrebných na civilnú ochranu. Podľa § 25 zákona č. 42/1994 Z. z. pre prípad mimoriadnej udalosti sú fyzické osoby povinné dodržiavať pokyny okresných úradov, obcí, ako aj iných právnických osôb a fyzických osôb.
Opatrenie - povinnosť nosiť rúška s účinnosťou od 12. marca 2020.pdf (0,33 MB).pdf (0,4 MB)